**Paziņojums masu medijiem**

**03.02.2016.**

**Palielinoties CSNg skaitam un zaudējumu atlīdzību izmaksām, pieaug OCTA nozares zaudējumi**

**Latvijas Transportlīdzekļu apdrošinātāju biroja (turpmāk – LTAB) dati liecina, ka 2015. gada 12 mēnešos notikušo CSNg skaits, par kuriem ir iesniegti zaudējumu pieteikumi apdrošināšanas sabiedrībās, sastādīja 34 330, kas salīdzinājumā ar 2014. gada 12 mēnešiem ir palielinājies par 10,2%. Pērn apdrošināšanas sabiedrībās un LTAB iesniegti kopā 43 672 zaudējumu pieteikumi, kas ir par 12,4 % vairāk nekā 2014. gada 12 mēnešos, savukārt saistībā ar šī gada un iepriekšējo gadu zaudējumu pieteikumiem 2015. gada 12 mēnešos ir pieņemti 42 044 lēmumi par apdrošināšanas atlīdzības izmaksām par kopējo summu 41,3 miljoni EUR, kas ir par 14,5% vairāk nekā attiecīgā periodā pērn. “Prēmiju pieaugums pagājušajā gadā nav bijis pietiekams, lai segtu apdrošinātāju izmaksu kāpumu, tādēļ 2015.gadu OCTA nozare beigusi ar zaudējumiem gandrīz 11,7 miljonu EUR apmērā,” informē LTAB valdes priekšsēdētājs Juris Stengrevics.**

No 2015. gada 12 mēnešos apdrošināšanas sabiedrībās reģistrētajiem 34 330 apdrošināšanas gadījumiem 31 758 ir notikuši Latvijā, t.sk. 18 512 – Rīgā. Savukārt starp ārvalstīm, kurās reģistrēts vislielākais apdrošināšanas gadījumu skaits, kas pieteikti Latvijas apdrošinātājiem ir Vācija (581 apdrošināšanas gadījums), Lietuva (311), Polija (218). Uz Saskaņoto paziņojumu pamata pērn reģistrēti22 344 CSNg, kas ir par 12,3%vairāk nekā tādā pat periodā 2014.gadā.

Saistībā ar šī gada un iepriekšējo gadu zaudējumu pieteikumiem, pērn pieņemti 42 044 lēmumi par apdrošināšanas atlīdzības izmaksām par kopējo summu 41,3 miljoni EUR, kas ir par 5,2 miljonu EUR vairāk nekā 2014. gadā. Vislielākā atlīdzību lēmumu summa tika izmaksāta par transportlīdzekļu bojājumu un bojāejas zaudējumu atlīdzināšanu, kas kopā sastādīja 76% no kopējās atlīdzību summas. Vidējās atlīdzības izmaksas lielums par Latvijā notikušo apdrošināšanas gadījumu sastādīja 936 EUR, kas salīdzinot ar 2014. gada 12 mēnešu datiem ir palielinājies par 4,3%, bet ārvalstīs - 3 842 EUR, kas salīdzinot ar tādu pat periodu pērn ir palielinājies par 892 EUR jeb 30,2%. “Šo straujo pieaugumu ietekmēja vairāku simtu tūkstošu atlīdzību izmaksa 2015.gadā par diviem CSNg, kas notika attiecīgi 2007. gadā Īrijā un 2012. gadā Dānijā,” skaidro J.Stengrevics, piebilstot, ka vidējais atlīdzības izmaksas lielums par ārzemēs notikušajiem CSNg ir 4,1 reizes lielāks nekā vidējais atlīdzības izmaksas lielums, kas tiek izmaksāts par Latvijā notikušajiem CSNg.

2015. gada 12 mēnešos apdrošināšanas sabiedrību nopelnīto prēmiju summa ir 47 miljoni EUR, kas ir par 1,2% vairāk nekā 2014.gadā, tikmēr kopumā OCTA tirgus 2015. gada 12 mēnešus noslēdza ar gandrīz 11,7 miljonu eiro zaudējumu. “Būtiski pieaugušās zaudējumu atlīdzību izmaksas un tam nesekojušais pietiekams palielinājums nopelnīto prēmiju apjomā, radījis situāciju, kad OCTA nozare piedzīvojusi lielākos zaudējumus kopš 2007.gada. Pat neieskaitot LAAS „BALVA” radītos zaudējumus, zaudējumi tirgū ir 2,7 reizes lielāki nekā 2014. gada attiecīgajā periodā, kas lielā mērā saistīts ar pieaugošo atlīdzību apmēru personām nodarītajos zaudējumos (t.sk. nemateriālajos zaudējumos) un pieaugumu atlikto apdrošināšanas atlīdzību prasību tehniskajās rezervēs. Paredzu, ka apdrošināšanas sabiedrību centieni samazināt zaudējumus, kā arī 2016.gadā prognozētā apdrošinātāju obligāto iemaksu atsākšana Garantijas fondā, liks nozarei veikt korekcijas prēmiju aprēķinos, kas vairāk var atsaukties uz polišu cenu pieaugumu agresīviem un negodprātīgiem autoīpašniekiem,” stāsta LTAB valdes priekšsēdētājs.

*Papildus informācija*

*LTAB sabiedrisko attiecību konsultants*

*Gints Lazdiņš*

*Tālr: +371 29442282, E-pasts: gints@olsen.lv*